№ РкД-34-6

23.02.2018 г.

**ПРОТОКОЛ**

от работна среща на група сформирана със Заповед № РкД-22-2/16.02.2018 г. на Областен управител

Днес, 22.02.2018 г. от 14:00 часа в зала „Пресцентър” на Областна администрация Добрич се проведе работна среща на група сформирана със Заповед № РкД-22-2/16.02.2018 г. на Областен управител.

Приложен присъствен списък.

Срещата председателства г-н Живко Желязков - заместник областен управител. Присъстваха представители на Дирекция „Бюро по труда“ Добрич и Конфедерацията на работодателите и индустриалците в България – Добрич.

Г-н Желязков поздрави присъстващите и отбеляза, че настоящата среща се провежда във връзка с набирането, обработването и предоставяне на Агенцията по заетост информация за потребностите на работодателите от работна сила в област Добрич. Той даде думата на присъстващите.

Г-н Асан сподели, че матрицата за изпълнение на дейностите и текстовия формат на анкетата са изпратени до всички членове на комисията и следва информацията да бъде обобщена и изпратена в посочените срокове.

Г-жа Димитрова – главен експерт в Дирекция „Бюро па труда“ Добрич заяви, че до този момент активността е ниска и срещат затруднения с обработката на информацията. Във тази връзка с това, помоли за съдействие от страна на Областна администрация Добрич.

Г-н Асан отбеляза, че проучването продължава да се извършва чрез оn-line анкетен формуляр, който е публикуван на сайта на Агенцията по заетостта и е достъпен и на сайта на Областна администрация Добрич, съгласно матрицата предоставена от Агенция по заетостта проучването в първия кръг продължава да се осъществява до 25-27.02.2018 г. Процедурата по приема на информация по анкетния формуляр се затваря на 01.03.2018 г. Изготвянето на обобщена информация за резултатите на областно ниво е до 25.03.2018 г., като обсъждането на Комисията по заетостта, съгласно матрицата е в срок до 28.03.2018 г. Областния управител ще припомни чрез регионални медии горепосочените срокове за попълване.

Поради изчерпване на темите, г-н Желязков закри работната среща.

На работната среща не присъства Ивелина Василева – областен координатор на КНСБ – Добрич.

Председател: …………………………

**ЖИВКО ЖЕЛЯЗКОВ**

*Заместник областен управител*

Изготвил протокола:…………………………

**НАДЕЖДА МИХАЙЛОВА**

*Младши експерт в Дирекция АКРРДС*